Document ID: 32012R0945

TARYBOS ĮGYVENDINIMO REGLAMENTAS (ES) Nr. 945/2012
2012 m. spalio 15 d.
kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui (1), ypač į jo 46 straipsnio 2 dalį,
kadangi:
(1)
2012 m. kovo 23 d. Taryba priėmė Reglamentą (ES) Nr. 267/2012 dėl ribojamųjų priemonių Iranui;
(2)
atsižvelgiant į padėtį Irane ir vadovaujantis 2012 m. spalio 15 d. Tarybos sprendimu 2012/635/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (2), Taryba mano, kad į Reglamento (ES) Nr. 267/2012 IX priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą reikėtų įtraukti papildomus asmenis ir subjektus. Todėl Reglamento (ES) Nr. 267/2012 IX priedo I dalies antraštė turėtų būti iš dalies pakeista;
(3)
be to, įrašas, susijęs su vienu subjektu, įtrauktu į Reglamento (ES) Nr. 267/2012 IX priede pateiktą sąrašą, turėtų būti iš dalies pakeistas, o tam tikri asmenys ir subjektai turėtų būti iš to sąrašo išbraukti;
(4)
siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti jo paskelbimo dieną,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 267/2012 IX priedas iš dalies keičiamas taip, kaip išdėstyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2012 m. spalio 15 d.

Labels: 18
5